
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 876 

5 Ιουνίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός διαδικασίας επιμερισμού του Καθαρού 
Κόστους Καθολικής Υπηρεσίας και αποζημίωσης 
του Παρόχου της Καθολικής Υπηρεσίας (καθο¬ 
ρισμένη επιχείρηση). 1 

Χορήγηση δικαιωμάτων χρήσης ραδιοσυχνοτήτων ή 
ζωνών ραδιοσυχνοτήτων σε κρατικά δίκτυα ηλε¬ 
κτρονικών επικοινωνιών. 2 


ΑΠΟΦΑΣΕΙ Σ 

Αριθμ. οικ. 31923/1135 (1) 


Καθορισμός διαδικασίας επιμερισμού του Καθαρού Κό¬ 
στους Καθολικής Υπηρεσίας και αποζημίωσης του 
Παρόχου της Καθολικής Υπηρεσίας (καθορισμένη 
επιχείρηση). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του άρθρου 55 του ν. 3431/2006 (ΦΕΚ ΑΊ3) «Περί 
Ηλεκτρονικών Επικοινωνιών και άλλες διατάξεις», και 
του παραρτήματος VII του νόμου αυτού. 

β. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κωδικο- 
ποιήθηκε με το άρθρο πρώτο του π.δ. 63/2005 (ΦΕΚ 
Α’ 98). 

γ. Του π.δ. 293/1999 (ΦΕΚ Α’ 263) «Οργανισμός του Υπουρ¬ 
γείου Μεταφορών και Επικοινωνιών», όπως ισχύει. 

2. Την υπ’ αριθμ. 415/52/20-12-2006 εισήγηση της 
Εθνικής Επιτροπής Τηλεπικοινωνιών και Ταχυδρομεί¬ 
ων (ΕΕΤΤ). 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Αρθρο 1 

Αντικείμενο και Πεδίο Εφαρμογής 

Αντικείμενο της παρούσας Απόφασης αποτελεί ο 
καθορισμός του τρόπου επιμερισμού του Καθαρού 


Κόστους Καθολικής Υπηρεσίας και αποζημίωσης του 
Παρόχου της Καθολικής Υπηρεσίας (καθορισμένη επι¬ 
χείρηση). 

Στο πεδίο εφαρμογής του παρόντος δεν εμπίπτει η 
διαδικασία ελέγχου του καθαρού κόστους που δηλώνει 
η καθορισμένη επιχείρηση ως καθαρό κόστος παροχής 
Καθολικής Υπηρεσίας. 

Αρθρο 2 

Ορισμοί 

1. Στο πλαίσιο της παρούσας Απόφασης ως Καθα¬ 
ρό Κόστος Καθολικής Υπηρεσίας ορίζεται η διαφορά 
μεταξύ του καθαρού κόστους λειτουργίας μιας καθο¬ 
ρισμένης επιχείρησης με υποχρεώσεις Καθολικής Υπη¬ 
ρεσίας και της λειτουργίας της χωρίς τις υποχρεώσεις 
Καθολικής Υπηρεσίας. Για τον υπολογισμό του καθαρού 
κόστους πρέπει να συνεκτιμώνται τα οφέλη, συμπε¬ 
ριλαμβανομένων των άυλων ωφελειών, που αποκομίζει 
η καθορισμένη επιχείρηση. Αυτό ισχύει, είτε το δίκτυο 
είναι πλήρως ανεπτυγμένο, είτε ακόμα βρίσκεται σε 
φάση ανάπτυξης και επέκτασης. 

2. Λοιπές λέξεις ή φράσεις, οι οποίες δεν ορίζονται, 
αλλά χρησιμοποιούνται στην παρούσα Απόφαση, έχουν 
την έννοια που τους αποδίδεται στο ν.3431/2006, όπως 
αυτός εκάστοτε ισχύει, ή, σε περίπτωση που δεν αναφέ- 
ρονται σε αυτόν, η αντίστοιχη λέξη ή φράση ερμηνεύε¬ 
ται σύμφωνα με τον ορισμό, ο οποίος περιλαμβάνεται 
στο παράγωγο δίκαιο της Ευρωπαϊκής Ένωσης. 

Αρθρο 3 

Υπόχρεες Επιχειρήσεις 

Το Καθαρό Κόστος Καθολικής Υπηρεσίας επιμερί¬ 
ζεται, σύμφωνα με τους όρους και τις προϋποθέσεις 
της παρούσας, μεταξύ των αδειοδοτημένων παροχών 
που παρέχουν Υπηρεσίες Φωνής (κωδικοί υπηρεσιών 
Β0901, Β0902, Β0904, Β0905, Β0906, Β0907 και Β0909, 
ως ισχύουν, σύμφωνα με τον εκάστοτε ισχύοντα Κανο¬ 
νισμό Γ ενικών Αδειών) ή/και Υπηρεσίες Τηλεηχοπληρο- 
φόρησης (κωδικός υπηρεσίας Β0401, ως ισχύει, σύμφωνα 
με τον εκάστοτε ισχύοντα Κανονισμό Γ ενικών Αδειών) 
ή/και Υπηρεσίες Οπτικής Τηλεπληροφόρησης (κωδικός 
υπηρεσίας Β0402, ως ισχύει, σύμφωνα με τον εκάστοτε 
ισχύοντα Κανονισμό Γενικών Αδειών) ή/και υπηρεσίες 
πρόσβασης στο Διαδίκτυο (κωδικός υπηρεσίας Β0701, 
ως ισχύει, σύμφωνα με τον εκάστοτε ισχύοντα Κα- 

νονισμό Γενικών Αδειών) μέσω σταθερών, κινητών ή 
νομαδικών δικτύων στην ελληνική επικράτεια και των 
επιχειρήσεων που δραστηριοποιούνται στους τομείς 
έκδοσης και διάθεσης τηλεφωνικών καταλόγων ή/και 
υπηρεσιών τηλεφωνικού καταλόγου (κωδικός υπηρεσίας 
Β0910, ως ισχύει, σύμφωνα με τον εκάστοτε ισχύοντα 
Κανονισμό Γενικών Αδειών) και παρέχουν ανάλογες 
υπηρεσίες στην ελληνική επικράτεια. 

Αρθρο 4 

Κριτήρια συμμετοχής παροχών στον επιμερισμό του 
Καθαρού Κόστους Καθολικής Υπηρεσίας 

1. Στον επιμερισμό του Καθαρού Κόστους Καθολικής 
Υπηρεσίας συμμετέχουν μόνο οι υπόχρεες επιχειρήσεις 
του άρθρου 3, των οποίων ο συνολικός κύκλος εργασιών 
από παροχή δημοσίων δικτύων ή/και υπηρεσιών ηλεκτρο¬ 
νικών επικοινωνιών διαθέσιμων στο κοινό είναι μεγαλύτε¬ 
ρος των δεκαπέντε εκατομμυρίων (15.000.000) Ευρώ. Στο 
συνολικό κύκλο εργασιών των υπόχρεων επιχειρήσεων 
δεν συμπεριλαμβάνονται οι επιχορηγήσεις που λαμβά¬ 
νουν τα πρόσωπα από συμμετοχή τους σε προγράμματα 
της Ευρωπαϊκής Ένωσης ή αντίστοιχα Εθνικά, όπως επί¬ 
σης και οι δαπάνες διασύνδεσης και εθνικής περιαγωγής. 
Για τη συμμετοχή στον επιμερισμό του Καθαρού Κόστους 
Καθολικής Υπηρεσίας από το συνολικό κύκλο εργασιών 
αφαιρείται το ποσό των 15.000.000 Ευρώ. 

2. Σε περίπτωση υπόχρεων επιχειρήσεων, που βρίσκο¬ 
νται υπό κοινό έλεγχο, το προαναφερθέν όριο των δε¬ 
καπέντε εκατομμυρίων (15.000.000) Ευρώ για τη συμμε¬ 
τοχή στον επιμερισμό του Καθαρού Κόστους Καθολικής 
Υπηρεσίας ελέγχεται με βάση το άθροισμα των εσόδων 
όλων των υπόχρεων επιχειρήσεων που βρίσκονται υπό 
κοινό έλεγχο. 

3. Το Καθαρό Κόστος Καθολικής Υπηρεσίας επιμερίζε¬ 
ται στις υπόχρεες επιχειρήσεις του άρθρου 3 κατά την 
αναλογία συμμετοχής τους στο άθροισμα του κύκλου 
εργασιών όλων των υπόχρεων επιχειρήσεων του άρθρου 
3, όπως αυτός ορίζεται στην παραγρ. 1 του παρόντος. 

4. Σε περίπτωση υπόχρεων επιχειρήσεων, που βρί¬ 
σκονται υπό κοινό έλεγχο, ο υπολογισμός της συμμε¬ 
τοχής στο Καθαρό Κόστος Καθολικής Υπηρεσίας γίνε¬ 
ται αρχικά για το σύνολο των υπόχρεων επιχειρήσεων 
υπό κοινό έλεγχο και στη συνέχεια η συνεισφορά τους 
επιμερίζεται σε κάθε μία από αυτές ανάλογα με τον 
κύκλο εργασιών της στο σύνολο του κύκλου εργασιών 
όλων των υπόχρεων επιχειρήσεων που βρίσκονται υπό 
κοινό έλεγχο. 

Αρθρο 5 

Διαδικασία Επιμερισμού του Καθαρού Κόστους 
Καθολικής Υπηρεσίας 

1. Όταν, κατόπιν αιτήματος αποζημίωσης της καθορι¬ 
σμένης επιχείρησης, η ΕΕΤΤ διαπιστώσει ότι υφίσταται 
υπερβολική επιβάρυνσή της, οφείλει, εντός τριών (3) 
μηνών από τη διαπίστωση αυτή, να υπολογίσει με βάση 
την παρούσα Απόφαση την ακριβή συνεισφορά κάθε 
μιας από τις υπόχρεες επιχειρήσεις του άρθρου 3 και 
να την κοινοποιήσει σε αυτές. Για τον προσδιορισμό της 
συνεισφοράς κάθε μιας από τις υπόχρεες επιχειρήσεις 
του άρθρου 3, η ΕΕΤΤ παίρνει ως βάση υπολογισμού τις 
δηλώσεις τους για το σύνολο των ακαθάριστων ετήσιων 
εσόδων τους, όπως αυτές υποβάλλονται σύμφωνα με 
τον Κανονισμό Γενικών Αδειών για τον προσδιορισμό 


των ετήσιων ανταποδοτικών τελών τους. 

2. Οι υπόχρεες επιχειρήσεις του άρθρου 3 υποχρεούνται 
να καταβάλλουν τη συμμετοχή τους στο Καθαρό Κόστος 
Καθολικής Υπηρεσίας εντός αποκλειστικής προθεσμίας 
δύο μηνών από την γνωστοποίηση της υποχρέωσής τους 
σε αυτές. Τα χρήματα κατατίθενται σε χωριστό λογα¬ 
ριασμό που τον διαχειρίζεται η ΕΕΤΤ. Μετά την πάροδο 
της προθεσμίας των δύο μηνών η ΕΕΤΤ καταβάλλει στις 
καθορισμένες επιχειρήσεις τα χρήματα, που κατά τα 
ανωτέρω έχουν καταβληθεί σε αυτήν. 

3. Η τελευταία ημέρα της δίμηνης προθεσμίας της 
παραγράφου 2 για την καταβολή της συνεισφοράς των 
υπόχρεων επιχειρήσεων του άρθρου 3 στο Καθαρό Κό¬ 
στος Καθολικής Υπηρεσίας αποτελεί τη δήλη ημέρα 
καταβολής, μετά την παρέλευση της οποίας η συνει¬ 
σφορά επιβαρύνεται με το νόμιμο τόκο υπερημερίας, 
όπως αυτός καθορίζεται με Πράξη του Διοικητή της 
Τράπεζας της Ελλάδος, που δημοσιεύεται στην Εφη¬ 
μερίδα της Κυβερνήσεως. 

4. Η πέραν των τριάντα (30) ημερών καθυστέρηση κα¬ 
ταβολής της συμμετοχής των υπόχρεων επιχειρήσεων 
του άρθρου 3 στο Καθαρό Κόστος Καθολικής Υπηρεσίας 
επισύρει, πλέον του τόκου υπερημερίας, την επιβολή προ¬ 
στίμου ή άλλων διοικητικών κυρώσεων από την ΕΕΤΤ, σύμ¬ 
φωνα με τις διατάξεις του άρθρου 63 του ν. 3431/2006. 

Άρθρο 6 

Δημοσίευση στοιχείων 

Με την επιφύλαξη των κοινοτικών και εθνικών κανό¬ 
νων για το επιχειρηματικό απόρρητο, στην περίπτωση 
που έχει ενεργοποιηθεί ο μηχανισμός επιμερισμού του 
Καθαρού Κόστους Καθολικής Υπηρεσίας, η ΕΕΤΤ δημο¬ 
σιεύει ετήσια έκθεση, στην οποία φαίνεται το υπολογι¬ 
ζόμενο κόστος των υποχρεώσεων Καθολικής Υπηρεσί¬ 
ας, προσδιορίζονται οι συνεισφορές κάθε μιας από τις 
υπόχρεες επιχειρήσεις του άρθρου 3 και προσδιορίζεται 
το οποιοδήποτε όφελος στην αγορά, που, ενδεχομένως, 
αποκομίζουν οι καθορισμένες επιχειρήσεις. 

Άρθρο 7 
Έναρξη Ισχύος 

1. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 24 Μα'ΐου 2007 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΜΙΧΑΛΗΣ ΛΙΑΠΗΣ 

-♦- 

Αριθμ. οικ. 31940/1190 (2) 

Χορήγηση δικαιωμάτων χρήσης ραδιοσυχνοτήτων ή ζω¬ 
νών ραδιοσυχνοτήτων σε κρατικά δίκτυα ηλεκτρο¬ 
νικών επικοινωνιών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Των άρθρων 4 παρ. 2β και 69 παρ. 6 του ν. 3431/2006 
(Α' 13) «Περί ηλεκτρονικών επικοινωνιών». 

β. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κωδικο- 
ποιήθηκε με το άρθρο πρώτο του π.δ/τος 63/2005 (Α’ 
98) «Κωδικοποίηση της νομοθεσίας για την κυβέρνηση 
και τα κυβερνητικά όργανα». 

γ. Του π.δ/τος 293/1999 (Α' 263) «Οργανισμός του Υπουρ¬ 
γείου Μεταφορών και Επικοινωνιών», όπως ισχύει. 

δ. Της υπ. αρ. 17225/655/2006 Απόφασης των Υπουργών 
Εθνικής Αμυνας και Μεταφορών και Επικοινωνιών (Β’ 
399) «Εγκριση Εθνικού Κανονισμού Κατανομής Ζωνών 
Συχνοτήτων (ΕΚΚΖΣ)». 

ε. Της υπ. αρ. 28454/1105/2006 Απόφασης του Υπουρ¬ 
γού Μεταφορών και Επικοινωνιών (Β' 658) «Διαυλοποιή- 
σεις Ζωνών Ραδιοσυχνοτήτων της Σταθερής Υπηρεσίας 
άνω του 1 ΌΗζ». 

2. Την ανάγκη ανάπτυξης των κρατικών δικτύων ηλε¬ 
κτρονικών επικοινωνιών, δεδομένου ότι τα δίκτυα αυτά 
σχετίζονται ιδίως με την εθνική άμυνα και ασφάλεια. 

3. Το γεγονός ότι από την παρούσα απόφαση δεν 
προκαλείται δαπάνη στον κρατικό προϋπολογισμό, 
αποφασίζουμε: 

Άρθρο 1 

Πεδίο Εφαρμογής 

Η παρούσα απόφαση ρυθμίζει τη διαδικασία χορήγη¬ 
σης δικαιωμάτων χρήσης ραδιοσυχνοτήτων ή ζωνών 
ραδιοσυχνοτήτων ατελώς σε δικαιούχους φορείς, που 
αναπτύσσουν, λειτουργούν και χρησιμοποιούν κρατικά 
δίκτυα ηλεκτρονικών επικοινωνιών. 

Αρθρο 2 

Ορισμοί 

1. Για την εφαρμογή της παρούσας οι ακόλουθοι όροι 
έχουν την έννοια, η οποία τους αποδίδεται παρακά¬ 
τω: 

Δικαιούχος φορέας: Ο φορέας που ορίζεται στην πα¬ 
ράγραφο κη' του άρθρου 2 του ν. 3431/2006 όπως ισχύ¬ 
ει, ο οποίος μπορεί να εγκαθιστά και να χρησιμοποιεί 
Κρατικά Δίκτυα Ηλεκτρονικών Επικοινωνιών. 

Επιζήμια (ή επιβλαβής) παρεμβολή: Η παρεμβολή, η 
οποία θέτει σε κίνδυνο τη λειτουργία υπηρεσίας ρα- 
διοπλοήγησης ή άλλων υπηρεσιών ασφαλείας ή καθ’ 
οιονδήποτε τρόπο υποβαθμίζει σοβαρά, εμποδίζει ή 
επανειλημμένα διακόπτει μία υπηρεσία ραδιοεπικοινω¬ 
νιών που λειτουργεί σύμφωνα με τους εφαρμοστέους 
κανονισμούς. 

Κρατικά δίκτυα ηλεκτρονικών επικοινωνιών: Τα κλει¬ 
στά δίκτυα ηλεκτρονικών επικοινωνιών και οι μεμονωμέ¬ 
νοι σταθμοί ραδιοεπικοινωνιών, που εγκαθίστανται και 
χρησιμοποιούνται από τα Υπουργεία, τα Εκπαιδευτικά 
Ιδρύματα, τις Νομαρχιακές Αυτοδιοικήσεις, τις'Ενοπλες 
Δυνάμεις, την Ελληνική Αστυνομία, το Λιμενικό, το Πυ¬ 
ροσβεστικό Σώμα, το Εθνικό Κέντρο Άμεσης Βοήθειας 
(Ε.Κ.Α.Β.), τις ξένες πρεσβείες και διπλωματικές απο¬ 
στολές, βάσει διμερούς διακρατικής συμφωνίας, την 
Υπηρεσία Πολιτικής Αεροπορίας και την Εθνική Μετεω¬ 
ρολογική Υπηρεσία, για την εξυπηρέτηση αποκλειστικά 
και μόνο υπηρεσιακών τους αναγκών και τα οποία δεν 
χρησιμοποιούνται για την παροχή εμπορικών υπηρεσιών 
στο κοινό. 

Χορήγηση δικαιωμάτων χρήσης ραδιοσυχνοτήτων 
ή ζωνών ραδιοσυχνοτήτων (ή εκχώρηση): Εξουσιοδό¬ 
τηση, που δίνεται από τον Υπουργό Μεταφορών και 


Επικοινωνιών για τη χρησιμοποίηση από ένα σταθμό 
ραδιοεπικοινωνίας μιας ραδιοσυχνότητας ή μιας ζώνης 
ραδιοσυχνοτήτων σύμφωνα με καθορισμένες προϋπο¬ 
θέσεις. 

2. Γ ια τους υπόλοιπους όρους ισχύουν οι ορισμοί του 
ν.3431/2006 (ΑΊ3) «Περί ηλεκτρονικών επικοινωνιών» και 
του Εθνικού Κανονισμού Κατανομής Ζωνών Συχνοτήτων 
(ΕΚΚΖΣ), όπως ισχύουν. 

Άρθρο 3 

Γ ενικές διατάξεις 

1. Η εκχώρηση ραδιοσυχνοτήτων ή ζωνών ραδιοσυ¬ 
χνοτήτων στους δικαιούχους φορείς πραγματοποιείται 
αποκλειστικά και μόνο για την εξυπηρέτηση των ιδίων 
αναγκών των φορέων αυτών. Η παροχή υπηρεσιών ηλε¬ 
κτρονικών επικοινωνιών προς το κοινό μέσω κρατικών 
δικτύων (ατελώς ή μη) απαγορεύεται. 

2. Η εκχώρηση ραδιοσυχνοτήτων ή ζωνών ραδιοσυ¬ 
χνοτήτων σε εφαρμογή της παρούσας γίνεται σύμφωνα 
με τον Εθνικό Κανονισμό Κατανομής Ζωνών Συχνοτή¬ 
των (ΕΚΚΖΣ), λαμβανομένου υπόψη και του Κανονισμού 
Όρων Χρήσης Μεμονωμένων Ραδιοσυχνοτήτων της 
Εθνικής Επιτροπής Τηλεπικοινωνιών και Ταχυδρομείων 
(ΕΕΤΤ), όπως ισχύουν. 

3. Η εκχώρηση ραδιοσυχνότητας πραγματοποιείται 
σε πρωτεύουσα βάση για πρωτεύουσες υπηρεσίες σε 
σταθμούς ραδιοεπικοινωνιών, οι οποίοι: 

α.Έχουν δικαίωμα προστασίας από επιζήμιες παρεμ¬ 
βολές που προκαλούνται από άλλους σταθμούς στους 
οποίους έχει γίνει εκχώρηση ραδιοσυχνοτήτων επίσης 
σε πρωτεύουσα βάση σύμφωνα με τις ειδικότερες προ¬ 
ϋποθέσεις των εκχωρήσεων. 

β. Δεν προκαλούν επιζήμιες παρεμβολές σε σταθμούς 
για τους οποίους έχει γίνει εκχώρηση σε πρωτεύουσα 
βάση. 

γ.Έχουν δικαίωμα προστασίας από επιζήμιες παρεμ¬ 
βολές που προκαλούνται από σταθμούς στους οποίους 
έχουν εκχωρηθεί ραδιοσυχνότητες σε δευτερεύουσα 
βάση προγενέστερα ή μεταγενέστερα από αυτούς. 

4. Η εκχώρηση ραδιοσυχνότητας πραγματοποιείται 
σε δευτερεύουσα βάση για δευτερεύουσες υπηρεσίες 
σε σταθμούς ραδιοεπικοινωνιών, οι οποίοι: 

α. Δεν προκαλούν επιζήμιες παρεμβολές στους σταθ¬ 
μούς πρωτεύουσας υπηρεσίας. 

β. Δεν τυγχάνουν προστασίας από παρεμβολές που 
προκαλούνται από σταθμούς πρωτεύουσας υπηρεσίας, 
στους οποίους οι συχνότητες εκχωρήθηκαν προγενέ¬ 
στερα ή μεταγενέστερα. 

γ.Έχουν δικαίωμα προστασίας από παρεμβολές που 
προκαλούνται από σταθμούς της ίδιας υπηρεσίας ή 
άλλης δευτερεύουσας υπηρεσίας, εφόσον οι συχνότη¬ 
τες των άλλων αυτών σταθμών εκχωρήθηκαν μεταγε¬ 
νέστερα. 

5. Οι δικαιούχοι φορείς μεριμνούν ώστε ο αριθμός των 
ραδιοσυχνοτήτων και το εύρος ζώνης που αιτούνται 
να περιορίζονται στο απολύτως απαραίτητο για την 
κάλυψη των αναγκών τους, με χρήση τεχνολογιών που 
εκμεταλλεύονται αποτελεσματικά το φάσμα ραδιοσυ¬ 
χνοτήτων. 

6. Λόγω των περιορισμών στο διαθέσιμο φάσμα ρα¬ 
διοσυχνοτήτων οι δικαιούχοι φορείς πρέπει: 

α. να αιτιολογούν τυχόν επείγουσα αίτηση εκχώρησης 
ραδιοσυχνοτήτων. 

β. να επιβεβαιώνουν, με ετήσια προγράμματα επο- 
πτείας, τη συνεχιζόμενη χρήση των ραδιοσυχνοτήτων 
που τους έχουν εκχωρηθεί. 

γ. να έχουν τη δυνατότητα διακοπής της λειτουργί¬ 
ας του εξοπλισμού εκπομπής όταν απαιτηθεί εξαιτίας 
οποιοσδήποτε έκτακτης ανάγκης, η οποία και θα τους 
γνωστοποιηθεί. 

7. Για την εκχώρηση ραδιοσυχνοτήτων λαμβάνονται 
υπόψη τα εξής: 

α. Η διαθεσιμότητα του αιτούμενου ραδιοφάσματος, 
β. Η τεχνικά και οικονομικά αποτελεσματική χρήση 
του φάσματος των ραδιοσυχνοτήτων, χωρίς προβλέ¬ 
ψιμες επιζήμιες παρεμβολές. 

γ. Τα εφαρμόσιμα, κατά περίπτωση, όρια εκπομπών 
και ατρωσίας, όπως καθορίζονται σε εθνικό, ευρωπαϊκό 
ή διεθνές επίπεδο. 

δ. Οι τεχνικές προδιαγραφές του ραδιοεξοπλισμού, 
τον οποίο προτίθεται να χρησιμοποιήσει ο αϊτών. 

ε. Η τεκμηρίωση εκ μέρους του αιτούντος της ανά¬ 
γκης χρήσης του αιτούμενου ραδιοφάσματος. 

στ. Το ηλεκτρομαγνητικό περιβάλλον στους ραδιο- 
σταθμότοπους εκπομπών και λήψεων. 

8. Οι ραδιοσυχνότητες στους δικαιούχους φορείς εκ¬ 
χωρούνται με την εξής προτεραιότητα: 

α. Ραδιοσυχνότητες που χρησιμοποιούνται για την 
εθνική άμυνα και την ασφάλεια του κράτους. 

β. Ραδιοσυχνότητες που χρησιμοποιούνται για την 
προστασία της ζωής και της ιδιοκτησίας σε συνθήκες 
κινδύνου. 

γ. Ραδιοσυχνότητες που χρησιμοποιούνται για την 
προστασία της ζωής και της ιδιοκτησίας σε συνθήκες 
εκτός κινδύνου, σε περιπτώσεις όμως που δεν είναι 
διαθέσιμα άλλα μέσα ηλεκτρονικών επικοινωνιών. 

δ. Ραδιοσυχνότητες που αιτείται το Υπουργείο Εξω¬ 
τερικών για κάλυψη αναγκών φιλοξενίας διεθνών απο¬ 
στολών ή σημαντικών προσώπων σύμφωνα με τους 
ισχύοντες κανόνες εθιμοτυπίας. 

ε. Ραδιοσυχνότητες που χρησιμοποιούνται για επι¬ 
στημονική έρευνα. 

στ. Ραδιοσυχνότητες που χρησιμοποιούνται για οποι- 
οδήποτε άλλο λόγο. 

Αρθρο 4 

Διαδικασία εκχώρησης ραδιοσυχνοτήτων 

1. Δικαιώματα χρήσης ραδιοσυχνοτήτων ή ζωνών ρα¬ 
διοσυχνοτήτων χορηγούνται με απόφαση του Υπουργού 
Μεταφορών και Επικοινωνιών. 

Οι δικαιούχοι φορείς υποβάλλουν αίτημα στην Διεύ¬ 
θυνση Διαχείρισης & Ελέγχου Φάσματος Ραδιοσυχνο¬ 
τήτων της Γ ενικής Διεύθυνσης Επικοινωνιών του Υπουρ¬ 
γείου Μεταφορών και Επικοινωνιών, συνοδευόμενο από 
τα απαραίτητα δικαιολογητικά, τα οποία αναφέρονται 
στα παραρτήματα της παρούσας. 

2. Κατά τη εξέταση του αιτήματος ελέγχεται αν: 

α. Η αίτηση είναι πλήρης και συνοδεύεται από όλα τα 
απαιτούμενα δικαιολογητικά, σύμφωνα με τα παραρτή¬ 
ματα της παρούσας. 

β. Ο δικαιούχος φορέας αιτιολογεί πλήρως την ανάγκη 
χρήσης των ραδιοσυχνοτήτων που αιτείται. 

3. Η απόφαση του Υπουργού Μεταφορών και Επικοι¬ 
νωνιών, με την οποία εκχωρούνται οι ραδιοσυχνότητες 
ή ζώνες ραδιοσυχνοτήτων, καταχωρείται στο Εθνικό 
Μητρώο Ραδιοσυχνοτήτων. 


4. Σε επείγουσες και εξαιρετικές περιπτώσεις με 
απόφαση του Υπουργού Μεταφορών και Επικοινωνιών 
εκχωρούνται ραδιοσυχνότητες ή ζώνες ραδιοσυχνοτή¬ 
των περιορισμένης χρονικής διάρκειας για την κάλυψη 
προσωρινών αναγκών, ιδίως για την προστασία και εξυ¬ 
πηρέτηση αντιπροσωπειών ή υψηλών προσώπων της 
ημεδαπής και αλλοδαπής, καθώς και για τις ασκήσεις 
των Ενόπλων Δυνάμεων. 

5. Ο δικαιούχος φορέας στον οποίο έχει εκχωρηθεί 
ραδιοσυχνότητα οφείλει να ορίζει υπεύθυνο πρόσωπο 
το οποίο: 

α. Παρέχει στο Υπουργείο Μεταφορών και Επικοινω¬ 
νιών κάθε είδους πληροφορία σχετικά με τις εν λόγω 
ραδιοσυχνότητες. 

β. Είναι υπεύθυνο για την χρήση των ραδιοσυχνοτήτων 
σύμφωνα με τα οριζόμενα στην παρούσα απόφαση και 
την ισχύουσα νομοθεσία. 

γ. Μεριμνά για τη συντήρηση του εξοπλισμού ηλε¬ 
κτρονικών επικοινωνιών που χρησιμοποιείται στο δίκτυο, 
κατά τρόπο που να εξασφαλίζεται ότι ο εξοπλισμός 
αυτός και οι σταθερές εγκαταστάσεις δεν θα προκαλέ- 
σουν βλάβη σε άλλα άτομα ή σε περιουσία τρίτων. 

δ. Ελέγχει εάν ο εξοπλισμός που χρησιμοποιείται στο 
δίκτυο είναι σύμφωνος με την κοινοτική και εθνική νο¬ 
μοθεσία που διέπει τον εξοπλισμό αυτόν. 

ε. Τηρεί ειδικό φάκελο στον οποίο περιλαμβάνεται 
κάθε έγγραφο ή άλλο στοιχείο που σχετίζεται με την 
χρήση των ραδιοσυχνοτήτων που έχουν εκχωρηθεί. 

6. Σε περίπτωση οριστικής παύσης της λειτουργίας 
του σταθμού στον οποίο εκχωρήθηκε το δικαίωμα χρή¬ 
σης ραδιοσυχνοτήτων ή ζωνών ραδιοσυχνοτήτων, ο 
δικαιούχος φορέας υποχρεούται να ενημερώνει εγγρά- 
φως την αρμόδια Υπηρεσία του Υπουργείου Μεταφορών 
και Επικοινωνιών εντός αποκλειστικής προθεσμίας ενός 
(1) μηνός από την παύση της λειτουργίας του σταθμού 
και να αναφέρει ότι δεν επιθυμεί πλέον να χρησιμοποιεί 
τις σχετικές ραδιοσυχνότητες. Η εκχώρηση ανακαλείται 
με απόφαση του Υπουργού Μεταφορών και Επικοινω¬ 
νιών, η οποία καταχωρείται στο Εθνικό Μητρώο Ραδι¬ 
οσυχνοτήτων. 

7. Σε περίπτωση που από την αρμόδια Υπηρεσία του 
Υπουργείου Μεταφορών και Επικοινωνιών διαπιστωθεί 
ότι ο Δικαιούχος Φορέας δεν χρησιμοποιεί τις ραδιοσυ¬ 
χνότητες που του έχουν εκχωρηθεί για εύλογο χρονικό 
διάστημα ή ότι η χρήση τους γίνεται κατά παράβαση 
των διατάξεων της παρούσας, με απόφαση του Υπουρ¬ 
γού Μεταφορών και Επικοινωνιών ανακαλείται η σχε¬ 
τική χορήγηση δικαιωμάτων χρήσης ραδιοσυχνοτήτων 
ή ζωνών ραδιοσυχνοτήτων. 

8. Σε περίπτωση τροποποίησης της κείμενης νομοθε¬ 
σίας ή αναδιανομής ραδιοσυχνοτήτων στο μέτρο που 
αυτή είναι εύλογη και αναγκαία, ο Υπουργός Μετα¬ 
φορών και Επικοινωνιών δύναται με απόφασή του να 
τροποποιεί την εκχώρηση ραδιοσυχνοτήτων ή ζωνών 
ραδιοσυχνοτήτων. 

Άρθρο 5 

Ανακοίνωση ραδιοσυχνοτήτων στη Διεθνή Ένωση 
Τηλεπικοινωνιών 

Οι ραδιοσυχνότητες που εκχωρούνται σε σταθμούς 
ραδιοεπικοινωνίας κρατικών δικτύων και διέπονται από 
τις διατάξεις περί ανακοίνωσης του Κανονισμού Ράδιο- 

επικοινωνιών της Διεθνούς Ένωσης Τηλεπικοινωνιών 
ανακοινώνονται στη Διεθνή Ένωση Τηλεπικοινωνιών, 
Τα δίκτυα εθνικής άμυνας, που υπόκεινται στις εξαι¬ 
ρέσεις του Καταστατικού Χάρτη της Διεθνούς Ένωσης 
Τηλεπικοινωνιών, ανακοινώνονται στη Διεθνή Ένωση 
Τηλεπικοινωνιών εφόσον προηγηθεί σχετικό αίτημα του 
Γενικού Επιτελείου Εθνικής Αμυνας. 

Άρθρο 6 
Παραρτήματα 

Προσαρτώνται και αποτελούν αναπόσπαστο μέρος 
της παρούσας τα ακόλουθα παραρτήματα: 

ΠΑΡΑΡΤΗΜΑ Α' 

Απαιτούμενα στοιχεία της αίτησης για εκχώρηση ρα¬ 
διοσυχνοτήτων 

Για τη εκχώρηση ραδιοσυχνοτήτων, ο ενδιαφερόμε¬ 
νος φορέας υποβάλλει αίτηση στην αρμόδια Υπηρεσία 
του Υπουργείου Μεταφορών και Επικοινωνιών, η οποία 
περιλαμβάνει: 

1. Περιγραφή της υπηρεσίας ραδιοεπικοινωνίας, της 
σκοπιμότητας, του δικτύου και των αναγκών, τις οποίες 
πρόκειται να καλύψει ο Δικαιούχος Φορέας. 

2. Τη ζώνη ραδιοσυχνοτήτων, εντός της οποίας αιτεί- 
ται τη ραδιοσυχνότητα και τις ζώνες που προτείνονται 
από το αιτούντα σε περίπτωση ενδεχόμενης αδυναμίας 
εκχώρησης ραδιοσυχνότητας στην αρχικά προτεινόμενη 
ζώνη. 

3. Τα πλήρη τεχνικά χαρακτηριστικά εκπομπής και 
λήψης των ραδιοηλεκτρικών συσκευών σύμφωνα και με 
τα αναφερόμενα Παραρτήματα Β’ και Γ. 

4. Χρονική διάρκεια για την οποία αιτείται η εκχώρηση. 
Προκειμένου για σταθμούς που θα λειτουργήσουν σε 
προσωρινή βάση, δηλώνονται οι ημερομηνίες έναρξης 
και παύσης λειτουργίας των σταθμών. 

5. Όταν πρόκειται για Σταθερό ή Γήινο Σταθμό τις γε¬ 
ωγραφικές συντεταγμένες του εν λόγω Σταθμού (με 
ακρίβεια δεύτερου λεπτού), την ισχύ εκπομπής κάθε 
πομπού και την ακριβή κατεύθυνση των κεραιών 
ή την ακριβή τροχιά που εκτελεί η κεραία (εφόσον 
πρόκειται για κεραία παρακολούθησης τροχιάς). 

6. Όταν πρόκειται για Σταθμό Ξηρός, τις γεωγραφι¬ 
κές συντεταγμένες του εν λόγω Σταθμού (με ακρίβεια 
δεύτερου λεπτού), την ισχύ εκπομπής κάθε πομπού, την 
επιθυμητή γεωγραφική κάλυψη, τον μέγιστο αριθμό 
χρηστών της υπηρεσίας εντός της γεωγραφικής περι¬ 
οχής κάλυψης για κάθε Σταθμό Ξηρός, την κατεύθυνση 
της κεραίας, εφόσον αυτή είναι κατευθυντική. 

7. Σε περίπτωση Κινητού Σταθμού ή κατά περίπτωση 
Γήινου Κινητού Σταθμού τη γεωγραφική περιοχή μέσα 
στην οποία ο Σταθμός δύναται να κινηθεί. 

8. Τη λεπτομερή αιτιολόγηση της ανάγκης χρήσης 
των αιτουμένων ραδιοσυχνοτήτων ή ζωνών ραδιοσυ¬ 
χνοτήτων σε συνδυασμό με την τεχνικά και οικονομικά 
αποτελεσματική χρήση του φάσματος των ραδιοσυ¬ 
χνοτήτων. 

9. Τα στοιχεία του υπεύθυνου προσώπου της παρ. 5 
του άρθρου 4 της παρούσας. 


ΠΑΡΑΡΤΗΜΑ Β' 

Τεχνικά Χαρακτηριστικά για Ραδιοσυχνότητες ΥΗΡ/ΨΗΓ 


ΤΕΧΝΙΚΑ ΣΤΟΙΧΕΙΑ ΣΤΑΘΕΡΩΝ ΣΤΑΘΜΩΝ 






Υπεύθυνος 

Όνομα 




Τηλέφωνο 





ΣΤΑΘΜΟΣ 

ΒΑΣΗΣ 

ΑΝΑΜΕΤΑΔΟΤΗΣ 

Θέση 

Τοποθεσία 




Οδός και αριθ¬ 
μός 




Δήμος/ Κοινό¬ 
τητα/ Πόλη 




Νομός 




Γ εωγραφικές 
Συντεταγμένες 
(ΕΓΣΑ87) 




Υψόμετρο (γπ) 



Διακριτικά 

Συσκευών 

Οίκος 

Κατασκευής 




Τύπος 

Συσκευής 



Συχνότητες 

Εκπομπής 

(ΜΗζ) 



Λήφης (ΜΗζ) 



ΙΣΧΥΣ ΕΞΟΔΟΥ ΠΟΜΠΟΥ (\Λ/) 



Χαρακτηρ/κά 

Εκπομπής 

Εύρος ζώνης 
ΘΡ (ΚΗζ) 



ΤάΕη εκπουπής 



ΤΡΟΠΟΣ ΛΕΙΤΟΥΡΓΙΑΣ 



ΤΥΠΟΣ ΤΟΝΟΥ 




Σηματοδοσία 
(0Τ038 (Ηζ) 
/008) 



Κεραία 

Οίκος 

κατασκευής 



Τύπος 



Πόλωση 



Απολαβή (δΙο) 



Αζιυούθιο 



Ιστός 

Τύπος 



Ύψος (τη) 



Ύψος κεραίας από το έδαφος 
(τη) 




ΤΕΧΝΙΚΑ ΣΤΟΙΧΕΙΑ ΚΙΝΗΤΩΝ ΣΤΑΘΜΩΝ 

ΑΡΙΘΜΟΣ 

ΟΙΚΟΣ 

ΚΑΤΑΣΚΕΥΗΣ 

ΤΥΠΟΣ 

ΣΥΣΚΕΥΗΣ 

Κ/Φ 

ΙΣΧΥΣ 

ΕΞΟΔΟΥ 

















ΤΕ 

ΙΧΝΙΚΑ ΣΤΟΙΧΕΙΑ ΦΟΡΗΤΩΝ ΣΤΑΘΜΩΝ 1 

ΑΡΙΘΜΟΣ 

ΟΙΚΟΣ 

ΚΑΤΑΣΚΕΥΗΣ 

ΤΥΠΟΣ 

ΣΥΣΚΕΥΗΣ 

Κ/Φ 

ΙΣΧΥΣ 

ΕΞΟΔΟΥ 

ΠΑΡΑΡΤΗΜΑ Γ' 

Τεχνικά Χαρακτηριστικά Μικροκυματικής Ζεύξης 


ΚΑΤΟΧΟΣ 


Α.Φ.Μ 


ΚΩΔ. ΕΚΧΩΡΗΣΗΣ 


ΗΜΕΡΟΜΗΝΙΑ 

ΛΗΞΗΣ 


ΖΕΥΞΗ 


ΚΩΔΙΚΟΣ 

ΣΤΑΘΜΟΥ 


ΘΕΣΕΙΣ 

Γ. ΠΛΑΤΟΣ 
(ΕΓΣΑ87) 


Γ.ΜΗΚΟΣ (ΕΓΣΑ87) 


ΟΔΟΣ 


ΠΟΛΗ /ΠΕΡΙΟΧΗ 


ΝΟΜΟΣ 


ΤΑΧ. ΚΩΔΙΚΑΣ 


ΥΨΟΜΕΤΡΟ (γπ) 


ΤΕΧΝΙΚΑ ΧΑΡΑΚΤΗΡΙΣΤΙΚΑ ΖΕΥΞΗΣ 

ΣΥΧΝ. ΕΚΠΟΜΠΗΣ 


ΣΥΧΝ. ΛΗΨΗΣ 


ΕΥΡΟΣ ΔΙΑΥΛΟΥ 


ΠΟΛΩΣΗ 


ΧΩΡΗΤΙΚΟΤΗΤΑ 
ΚΑΝΑΛΙΟΥ (Μ&ρδ) 


ΕΙΔΟΣ 

ΔΙΑΜΟΡΦΩΣΗΣ 



ΚΛΙΣΗ ΚΕΡΑΙΑΣ (°) 


ΕΙΒΡ 


ΥΨΟΣ ΜΕΣΟΥ 
ΚΕΡΑΙΑΣ ΑΠΟ ΤΟ 
ΕΔΑΦΟΣ (ππ) 


ΣΥΝΟΛΙΚΕΣ 
ΑΠΩΛΕΙΕΣ (ΡΒ) 


ΚΕΡΑΙΑ 

ΚΑΤΑΣΚΕΥΑΣΤΗΣ 


ΤΥΠΟΣ /ΜΟΝΤΕΛΟ 


ΔΙΑΜΕΤΡΟΣ (γπ) 


ΚΕΡΔΟΣ ΚΥΡΙΟΥ 
ΛΟΒΟΥ 


ΠΟΜΠΟΔΕΚΤΗΣ 

ΚΑΤΑΣΚΕΥΑΣΤΗΣ 


ΤΥΠΟΣ /ΜΟΝΤΕΛΟ 


ΜΕΓΙΣΤΗ ΙΣΧΥΣ 
ΕΞΟΔΟΥ ΤΟΥ 
ΠΟΜΠΟΥ 



Άρθρο 7 

Μεταβατική Διάταξη -Έναρξη Ισχύος 


1. Εκχωρήσεις ραδιοσυχνοτήτων, που έχουν γίνει πριν 
από την έναρξη ισχύος της παρούσας, εξακολουθούν 
να ισχύουν. 

2. Η απόφαση αυτή αρχίζει να ισχύει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 24 Μαΐου 2007 


ΑΖΙΜΟΥΘΙΟ 
ΚΕΡΑΙΑΣ (°) 


Ο ΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιηή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟΓη/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίαχ: 210 4071010 - ίπίοτηβΐ: Ιι11ρ://νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 ί, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885,210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θ1.9τ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: 1ιΚρ://νννννν.ί{.[|Γ - ε-ππεΙΙ: ννοΙ)ίτΐ35Τ6Γ.£ΐ@&ΐ·ί|Γ 














